L-Arġentier Bormliż Francis Cassar (Cikku ta' Xandru) Kitba tal-Kan. F'Bormla kien hawn għadd sabiħ ta' arġentiera famużi. Fosthom Carmelo Bonello f'Bormla Wharf, Paolo Pace magħruf bħala 'Ta' Babusu' u oħrajn. Wieħed minn dawn l-ulied denji ta' Bormla kien l-arġentier Francis Cassar magħruf bħala 'Ċikku ta' Xandru''. L-Arġentier Xandru Cassar u martu Concetta Camilleri kellhom tmien ulied, Carmela, Luigia, Esther, Giovanni, Ġużeppi, Anġeliku, Ċikku u Romeo li miet fl-età żgħira ta' tmien xhur. Ġużeppi li twieled fis-16 ta' Marzu, 1899, sar qassis fl-20 ta' Diċembru 1924 u bejn l-1963 u l-1968 kien l-Arċipriet ta' Bormla. Carmela hija omm il- Kanonku Anton Cachia li miet fis-6 ta' April 2005. L-iżgħar wieħed fost l-ulied ħajjin ta' Xandru hu Francis (Ċikku) li twieled f'Bormla fis-17 ta' Marzu 1903 u sar arġentier bħal missieru, magħruf popolarment bħala Ċikku ta' Xandru'. Ħa s-sengħa ta' Missieru Xandru kien arġentier tajjeb tant li kellu diversi lavranti jaħdmu miegħu għax kellu ħafna xogħol. Ibnu Francis kien sfortunat li tilef lil ommu meta kellu biss sena u missieru stinka kemm felaħ biex rabba l-familja. Ix-xewqa ta' Xandru kienet li xi ħadd minn uliedu jitgħallem is-sengħa tiegħu u jsir arġentier bħalu. L-għażla waqgħet fuq Francis, l-iben iż-żgħir u għalhekk missieru, barra li tah ċerti struzzjonijiet, bagħtu jitgħallem għand arġentier Bormliż ieħor Paolo Pace, magħruf bħala ''Babusu' fil-ħanut tiegħu Nru.60, Triq Sta. Tereża, fit-telgħa għall-knisja (illum Triq il-Pellegrinaġġ). L-aħħar Gwerra ta' l-1939 — 1945 Fl-1927 Francis iżżewweġ lit-tfalja Preziosa Bonnici, it-tifla ta' Lonza l-Majjistra, u mar joqgħod f'Nru. 26 Sqaq Srejdek viċin il-ħanut tiegħu ta' arġentier. Kellu erba' ulied, tliet subien u tifla. Meta bdiet il-gwerra (1930 — 1945), il-familja Cassar marret f'Ħal Qormi Nru. 201, High Street fejn Francis baqa' jaħdem il-mestier tiegħu ta' arġentier, fejn kellu ħafna xogħol ta' arġenterija. Ħadem il-fjokk għal-lampier marija immakulata - bormla festa 2007 Il-Ventartal tal- Mensola. (taħit) Il-gwarniċ tas-sotto kwadru ta' San Ġużepp. ta' l-artal maġġur tal-knisja parrokkjali ta' Bormla u għamel ukoll it-tindif ta' l-istatwa tal-Kunċizzjoni ta' Bormla li fil-gwerra kienet fil-parroċċa ta' Birkirkara. Dan it-tindif sar ftit qabel ma' l-vara nġiebet lura Bormla minn Birkirkara b' pellegrinaġġ famuż fid-19 ta' Novembru 1944. Wara l-Gwerra Meta spiċċat il-gwerra, Ċikku reġa' fetaħ il-ħanut li kellu f'Bormla li ma kienx iġġarraf waqt l-attakki 'ta' l-għadu. Tnejn minn uliedu, Joe.u Salvu, ngħaqdu miegħu fix-xogħol ta' arġenterija. Kellhom ħafna xogħol, tant li f'ħafna knejjes ta' Malta u Għawdex issib xogħol minn tagħhom. Ċikku miet fl-età żgħira ta' 54 sena. Bil-mewt ta' l-arġentier Bormliż Ċikku Cassar, Bormla u Malta tilfu wieħed mill-aqwa arġentiera ta' fama. Uliedu Joe u Salvu komplew bħal missierhom bix-xogħol ta' arġenterija. Huma bħal missierhom komplew jiddekoraw bl-isbaħ xogħlijiet il-knejjes ta' Malta u Għawdex. Joe għadu jaħdem ta' argentier sal-lum u Salvu emigra lejn il-Kanada fejn mal- kumpanija Oneida Silversmiths mhux possibli nsemmu x- xogħlijiet kollha li ħarġu minn idejn il-familja Cassar. Xogħlijiet tal-Familja Cassar f'Bormla L-aqwa xogħol għal Bormla huwa l-ventartal tal-mensola ta' fuq il-presbiterju, disinn tas-Surmast Ġużeppi Caruana, magħruf 'Ta' Marċiof'. Għall-artal ta' San Ġużepp ħadem il-gwarniċ tas-sotto-kwadru ta' San Ġużepp u 4 vażuni u tnejn għall-artal ta' Sta. Għamel il-faċċata tal- maġġur tal-Kurċifiss, saru wkoll il-faċċata ta' San Piju X, a Piju X. l il-gwarniċ, il-vażuni u l-gastri u 2 kuruni tal-fidda regalati marija immakulata - bormla festa 2007 minn benefatturi, wahda mill-Labour Partv u l-oħra mill-Azzjoni Kattolika. Saru 6 kandlieri tal-fidda żgħar sbieħ ferm, għat-Translazzjoni u diversi missali. Xogħlijiet oħra Għall-parroċċa ta' l-Isla, ħadmu 7 gandlieri ta' l-artal tad-Duluri, 13-il gandlier żgħar għall-artal maġġur, 12-il lampier għall-kor, gwarniċ għan-niċċa tal-Bambina, diversi missali u xogħol ieħor għall-Oratorju. Għall-Birgu, saru lampier tal-maġġur, u missali għall-artali fil-knisja ta' San Lawrenz, u għall-knisja ta' San Duminku sar il-ventartal tad-Duluri. Xogħlijiet oħra huma, għall-Qrendi, 4 gastri għall-vara ta' Sta. Marija; għall-Imqabba, 4 gastri oħra; għar-Rabat, San Pawl, il-faċċata tat-Tabernaklu; u Ta' Ġieżu missali u xi gandlieri. Saru opri ta' valur artistiku mill-aqwa, fosthom il-famuża sfiera ta' Birżebbuġa, disinn ta' Sciortino, li kienet ħadet l-ewwel f'konkors ta' l-arti li sar fl-Ewropa. Opri oħra f'Għawdex Nagħtu lista ta' xogħlijiet mill-opri f'Għawdex tal-Familja Cassar. Għas-Santwarju ta' Pinu, 12-il lampier, għall-Qala, 2 lanterni u salib għall-Frantellanza; għall-Munxar, lampier tal-maġġur; għal Kerċem, lampier ukoll għall-maġġur, għamel il-kuruna tal- Kunċizzjoni tal-Qala u diversi xogħlijiet għall-parroċċa tax-Xagħra. Ma' dawn ħadmu diversi kalċijiet, pissidi u slaleb tal-Kanonċi, fosthom 5 ta' l-Isqfijiet ta' Malta, kollha 18-il karat. Il-kalċi tal-Kanonku Dun Ġużepp Zammit ta' barra huwa wkoll xogħol ta' Ċikku Cassar. marija immakulata - bormla festa 2007